laion/Wikipedia-Exotic huggingface dataset:
ארבע האמיתות הנאצלות

ארבע האמיתות הנאצלות (בסנסקריט: चत्वारि आर्यसत्यानि ‏catvāri āryasatyāni) הן בסיס הבודהיזם. תבנית ארבע האמיתות הנאצלות היא הדהרמה כפי שלימד גאוטמה הבודהה. לכל אחת מן האמיתות משויכת משימה שאותה ניתן להשלים באופן מעשי. האמיתות הן: דוקהה (duḥkha) - האמת בדבר קיומו של הסבל: לידה, זקנה, מוות, צער, מצוקה, פרידה וייאוש הם דוגמאות לסבל. סמודיה (samudaya) - האמת בדבר מקור הסבל: השתוקקות, דחייה ובורות, המובילות לתהפוכות נפש מתמשכות בתודעה. נירודהה (nirodha) - האמת בדבר הכחדת הסבל: הסבל אינו גזירת גורל. ניתן להשתחרר ממנו ולהגיע לשלוות אמת (נירוואנה). מרגה (mārga) - האמת בדבר הדרך לשחרור מסבל: זו הדרך בת שמונת העיקרים שהתווה הבודהה, "הדרך המתומנת הנאצלת". ניתן להסביר את ארבע האמיתות באמצעות משל לתחום הרפואה, כפי שמקובל לתאר ברפואת האיור ודה: האמת הראשונה היא האבחון - המחלה היא הסבל (דוקהה). האמת השנייה היא אטיולוגיה - המזהה את גורמי המחלה (דחייה; השתוקקות; בורות). האמת השלישית היא הפרוגנוזה - מצביעה על האפשרות להתגבר על המחלה. האמת הרביעית היא המרשם לטיפול במחלה - הליכה בדרך המתומנת הנאצלת (הדארמה) תביא לרפואה שלמה. האמת הנאצלת הראשונה של הקיום היא הסבל השזור בתוכו; דחק (סטרס), מועקה, חוסר נחת, חוסר שביעות רצון, או היעדר-סיפוק. בכתבים הקנוניים (דוגמת הסאטיפטהאנה) מוזכרות חוויות לידה, זקנה, מוות, צער, אבל, כאב, מצוקה, ייאוש, מגע/התקשרות עם מושאים לא אהובים, ופרידה ממושאים אהובים, כגורמים מרכזיים המפגישים עם סבל זה. גורם נוסף הוא ההצמדות לחמשת הסקהנדות ("מצרפים", "מצבורים") וההיאחזות בהן - גוף, צורה וחומר; חוויות חושיות; תפישות קוגניטיביות; תגובות מותנות (רגשיות ופיזיות כאחד); ומצבי תודעה. המשימה המשויכת לאמת זו היא פיתוח הבנה מעמיקה ומלאה אודות מהות הסבל, והבאתה לידי שלמות. האמת הנאצלת השנייה עוסקת במקור הסבל והדחק: הכמיהה למושאי התשוקות (טנהא, מילולית: צימאון), הכמיהה להמשיך ולהתקיים בעולם (סמסרה, מלכודת ההתהוות המותנית של חוויות בתודעה), והכמיהה להפסיק מלהתקיים בעולם. ההשתוקקות להעלים את הסבל נתפשת גם היא כגורם סבל בפני עצמו. המשימה המשויכת לאמת זו היא נטישה לצמיתות הן של ההשתוקקות והן של הדחייה, המהווות את שני צדדיו של אותו המטבע. האמת הנאצלת השלישית עוסקת באפשרות להכחדה מלאה, סופית ומוחלטת של כל סבל או דחק מהחוויה המודעת. ניתן לטהר את התודעה באופן מושלם מכל תאווה, תשוקה, סלידה, אשליה או בורות. המשימה המשויכת לאמת זו היא הגשמתה, המסמנת את ההגעה לנירוואנה, ואת ההארה שנלווית אליה. האמת הנאצלת הרביעית היא שישנה דרך לשחרור מכל סבל: הדרך המתומנת הנאצלת, בה מתוארים שמונה עקרונות חיים ההופכים את האדם המאמץ אותם לאדם נאצל. המשימה המשויכת לאמת זו היא פיתוח עקרונות אלו בחיי האדם (מוסר, ריכוז וחכמה), והבאתם לידי שלמות. גלגל (בודהיזם) אקסיומה מדיה וקבצים בנושא ארבע האמיתות הנאצלות בוויקישיתוף פרופסור יעקב רז, ארבע האמיתות הנאצלות של הבודהה, הרצאה שלישית מתוך סדרת הרצאות בנושא "האתגר הבודהיסטי: דרך הבודהה בלשון הווה", אוניברסיטת תל אביב. אתר יוטיוב, ‏22 במרץ 2006. פורסמה ב13 בספטמבר 2010 topic/samudaya ארבע האמיתות הנאצלות, באתר אנציקלופדיה בריטניקה (באנגלית) ארבע האמיתות הנאצלות, באתר אנציקלופדיית ההיסטוריה העולמית (באנגלית)
Funny Girl (Original Broadway Cast Recording)

Funny Girl (Original Broadway Cast Recording) (בעברית: מצחיקונת (קאסט ההקלטות המקורי של ברודוויי) הוא אלבום מחזמר, המורכב משירים מתוך המחזמר של "מצחיקונת". את רוב שירי המחזמר ביצעה סטרייסנד עצמה או בליווי הקאסט כאשר מספר שירים גם בוצעו ללא הזמרת. הקלטות השירים התרחשו יום אחד בלבד והאלבום יצא כשבוע לאחר ההקלטות על ידי חברת התקליטים קפיטול רקורדס ובכך זו הייתה הפעם הראשונה שאלבום של סטרייסנד או אלבום שהיא מעורבת בו לא יצא על ידי קולומביה רקורדס. האלבום הצליח להגיע למקום השני במצעד הבילבורד 200, שבארצות הברית והגיע למעמד אלבום זהב במדינה על מכירות של למעלה מ-500 אלף עותקים. בנוסף האלבום גם זכה בפרס גראמי בקטגוריית "אלבום המחזמר הטוב ביותר". מידע על האלבום Funny Girl באתר MusicBrainz האלבום Funny Girl באתר Discogs האלבום Funny Girl באתר ספוטיפיי Various - Funny Girl (Original Broadway Cast), Discogs (באנגלית)
One More River to Cross

One More River To Cross (בעברית: עוד נהר אחד לחצות) הוא אלבום האולפן העשירי של להקת הבלוז רוק האמריקאית קנד היט, שיצא בשנת 1973 על ידי אטלנטיק רקורדס. זהו האלבום היחיד של הלהקה שיצא על ידי לייבל זה, לאחר שהלהקה ניהלה קונפליקט עם הלייבל המרכזי שלה, ליברטי רקורדס, בעקבות חוזה לא מחייב. האלבום הופק על ידי בארי בקט ורוג'ר הוקינס, חברי קבוצת "Muscle Shoal Horns". זהו אלבום רוק בלוז ודלתא בלוז. את עטיפת האלבום, המציגה איור אמורפי של ציפורי פלמינגו, עיצב ארני קפלו. פרק זה טעון שכתוב. אנא תרמו לוויקיפדיה ועזרו לשכתב אותו. הסיבה היא ויקיזציה. One More River to Cross" - 3:10" (דניאל מור) L.A. Town" - 3:28" (כל הלהקה) I Need Someone" - 4:54" (בוב הייט) Bagful of Boogie" - 3:34" (כל הלהקה) I'm a Hog for You Baby" - 2:40" (ג'רי ליבר ומייק סטולר) You Am What You Am" - 4:31" (ג'יימס שיין) Shake, Rattle and Roll" - 2:31" (ג'ואל סקוט היל) Bright Times Are Comin'" - 3:11" (כל הלהקה) Highway 401" - 3:53" (כל הלהקה) We Remember Fats" - 5:07" (פאטס דומינו) מידע על האלבום One More River to Cross באתר MusicBrainz מידע על האלבום One More River to Cross באתר AllMusic האלבום One More River to Cross באתר ספוטיפיי
LoRa

LoRa (ראשי תיבות של "Long Range", באנגלית: "טווח ארוך") הוא פרוטוקול תקשורת לרשת אזורית בהספק נמוך (LPWAN). הוא מבוסס על טכניקות אפנון מסוג Spread Spectrum. הפרוטוקול פותח על ידי חברת סיקלאו (Cycleo) מגרנובל, צרפת ונרכש על ידי חברת סמטק (Semtech), המייסדת של איגוד ה-LoRa. LoRa מבצעת תקשורת אלחוטית בתחומי תדר שלא דרושים רישוי כגון: 433MHz 868MHz (אירופה) 915MHz (אוסטרליה וצפון אמריקה) 923MHz (אסיה) LoRa מאפשר תקשורת לטווח של כ-10 ק"מ (בשטחים פתוחים יחסית) ומבצעת זאת תוך צריכת חשמל נמוכה. פרוטוקול מתקנן את השכבה הפיזית, ואילו טכנולוגיות ופרוטוקולים אחרים כגון LoRaWAN מתקננים שכבות גבוהות יותר. הפרוטוקול מאפשר קצב נתונים בין 0.3 קס"ש ל-27 קס"ש. בינואר 2018 הוכרזו ערכות שבבים חדשות של LoRa, עם צריכת חשמל מופחתת, יכולות תקשורת משופרות, ורכיבים אלקטרוניים שעברו מזעור נוסף, בהשוואה לדור. כוח העברה מוגבר וגודל מופחת בהשוואה לדור השבבים הקודם. רכיבי LoRa מכילים אפשרות לאיתור מיקומים באמצעות טריאנגולציה מבוססת אותות זמן מ-Gateway. פרוטוקולי LoRa ו-LoRaWAN מאפשרים תקשורת לטווחים ארוכים יחסית, ומשמשים בעיקר לאינטרנט של הדברים. מאריכי טווח של LoRaWAN נקראים LoRaX. ינואר 2015: 1.0 פברואר 2016: 1.0.1 יולי 2016: 1.0.2 אוקטובר 2017: 1.1, הוספת Class B יולי 2018: 1.0.3 מדיה וקבצים בנושא LoRa בוויקישיתוף איגוד ה-LoRa LoRaWAN כרשת IoT פרטית רחבה, בעלת צריכת חשמל נמוכה "LoRa Modulation Basics" (PDF). Semtech. אורכב מ-המקור (PDF) ב-2019-07-18. נבדק ב-2020-02-05. "Semtech Acquires Wireless Long Range IP Provider Cycleo". Design And Reuse (באנגלית). נבדק ב-2019-10-17. Ramon Sanchez-Iborra; Jesus Sanchez-Gomez; Juan Ballesta-Viñas; Maria-Dolores Cano; Antonio F. Skarmeta (2018). "Performance Evaluation of LoRa Considering Scenario Conditions". Sensors. 18 (3): 772. doi:10.3390/s18030772. PMC 5876541. PMID 29510524. Adelantado, Ferran; Vilajosana, Xavier; Tuset-Peiro, Pere; Martinez, Borja; Melia-Segui, Joan; Watteyne, Thomas (2017). "Understanding the Limits of LoRaWAN". IEEE Communications Magazine. 55 (9): 34–40. doi:10.1109/mcom.2017.1600613. ISSN 0163-6804. Corporation, Semtech (2018-01-08). "Semtech Enables IoT of the Future with Next Generation LoRa Platform". GlobeNewswire News Room. נבדק ב-2019-10-17. "LoRaWAN Specification" (PDF). lora-alliance.org. אורכב מ-המקור (PDF) ב-2020-10-21. נבדק ב-5 בפברואר 2020. {{cite web}}: (עזרה) Version 1.0 of the LoRaWAN specification released. "LoRaWAN Specification" (PDF). lora-alliance.org. אורכב מ-המקור (PDF) ב-2020-02-05. נבדק ב-5 בפברואר 2020. {{cite web}}: (עזרה) "LoRaWAN Specification" (PDF). lora-alliance.org. אורכב מ-המקור (PDF) ב-2020-02-28. נבדק ב-5 בפברואר 2020. {{cite web}}: (עזרה) "LoRaWAN™ 1.1 Specification" (PDF). lora-alliance.org. אורכב מ-המקור (PDF) ב-2020-08-21. נבדק ב-5 בפברואר 2020. {{cite web}}: (עזרה) "LoRaWAN 1.0.3 Specification" (PDF). lora-alliance.org. אורכב מ-המקור (PDF) ב-2020-10-18. נבדק ב-5 בפברואר 2020. {{cite web}}: (עזרה)
פאטמה סמורה

פאטמה סמבה דיוף סמורה (באנגלית: Fatma Samba Diouf Samoura; נולדה ב-9 בספטמבר 1962) היא דיפלומטית לשעבר, וכיום מכהנת כמזכירה הכללית של פיפ"א תחת מועצת פיפ"א. ב-2018 דורגה במקום הראשון ברשימת הנשים החזקות ביותר בספורט של מגזין פורבס. סמורה, ילידת סנגל, הצטרפה ב-1995 לתוכנית המזון העולמית של האומות המאוחדות ותפקדה כנציגה ראשית של תוכנית המזון בג'יבוטי וקמרון, ועבדה במשרדים הראשיים ברומא שבאיטליה, ובנוסף מילאה תפקידים שונים במקרי חירום בקוסובו, ליבריה, ניקרגואה, סיירה לאון ומזרח טימור. ב-1 בנובמבר 2007 מונתה על ידי מזכ"ל האום באן קי-מון כסגן רכז הומניטארי במזרח צ'אד ומוקמה קרוב לחבל דרפור שבסודאן במטרה לטפל בבעיית הפליטים והעקורים. ב-13 במאי 2016 מונתה כמזכירה הכללית של פיפ"א תחת מועצת פיפ"א על ידי הנשיא ג'אני אינפנטינו והחלה את תפקידה ב-20 ביוני. היא החליפה את מרקוס קטנר שהודח עקב פרשת השחיתות בארגון, וכחלק מתפקידה היא אחראית על הצד המסחרי והתפעולי של הארגון. ב-2018 דורגה במקום הראשון ברשימת הנשים החזקות ביותר בספורט של מגזין פורבס, וכמו כן הוצגה בתוכנית 100 נשים של ה-BBC. מדיה וקבצים בנושא פאטמה סמורה בוויקישיתוף פאטמה סמורה, ברשת החברתית אקס (טוויטר) ביוגרפיה, באתר פיפ"א
סורת א-דח'אן

סורת א-דֻח'אן (בערבית: سورة الدخان, "העשן" או "הקיטור") היא הסורה ה-44 בקוראן. הסורה מונה 59 פסוקים, ושמה נגזר מפסוק 10. פסוקים 1–8 מתארים חלק ממאפייניו ותכונותיו של הקוראן. פסוקים 9–16 מתארים עונש ששבט קורייש קיבלו לכאורה מאללה. פסוקים 17–33 מגוללים את סיפורם של משה ובני ישראל, ולבסוף מתארים כיצד הוכחדו אנשיו של פרעה. פסוקים 34–50 דנים בעונש של החוטאים בעולם הזה ובעולם הבא. פסוקים 51–57 עוסקים בגמול ובשכר שיקבלו המאמינים והצדיקים בעולם הבא. פסוקים 58–59 הם אזהרה מפני העונש האלוהי. ישנו חדית' שבו מוחמד אמר שמי שקורא את הסורה הזאת ביום שישי, הן בבוקר והן בערב, יזכה לכך שאללה יבנה לו אחוזה מפוארת בגן העדן. לפי חדית' אחר, אדם שקורא את הסורה הזאת בלילה לפני שהוא הולך לישון, יתעורר כששבעים אלף מלאכים מבקשים עבורו סליחה על חטאיו. בחדית' אחר נאמר שהאדם אשר קורא את הסורה הזאת בערב שישי, יזכה לכך שאללה יסלח וימחל לו על חטאיו. מדיה וקבצים בנושא סורת א-דח'אן בוויקישיתוף סורת א-דח'אן, בתרגום הרמן רקנדורף, באתר ויקיטקסט Hebrew_Quran הקוראן / אלמוני/ת / צבי חיים הרמן רקנדורף - פרויקט בן־יהודה, באתר benyehuda.org Surah Ad-Dukhan [44], Surah Ad-Dukhan [44] (באנגלית) TheLastDialogue, Surah Ad Dukhan Summary, The Last Dialogue, ‏7 במרץ 2020 (באנגלית) Sura al-Dukhan, WikiShia (באנגלית) Surah al-Dukhan, Chapter 44, Verses 1 - 36, Al-Islam.org, ‏24 בינואר 2014 (באנגלית) Majma’ al-Bayan, כרך 9 Ṭabrisī, Majmaʿ al-bayān, כרך 9, עמ' 91
אמנות הארץ (פסטיבל)

אמנות הארץ היה פסטיבל אמנות שנמשך ערבים אחדים ונערך בעיר תל אביב-יפו, אחת לשנה, בחול המועד סוכות בין השנים 2002–2008. באירוע התקיימו מיצבים, מיצגים וסדנאות יצירה לילדים ובמקביל הוצעו למכירה עבודות אמנות בדוכנים מסחריים ששכרו אמנים וגלריות בפסטיבל. האירוע שהתקיים בחסות עיתון הארץ, משך אליו עשרות אלפי מבקרים מדי יום. בחמש שנותיו הראשונות התקיים הפסטיבל בתחנת הכוח רידינג, סמוך לנמל תל אביב המשופץ, כחלק ממהלך חשיפת הנמל על ידי עיריית תל אביב. בשנתו השישית, 2007 הפסטיבל שינה מיקום והתקיים לראשונה בנמל יפו, שבאותם ימים היה בתהליך שיקום ושימור. מטרת האירוע, אליו הכניסה הייתה חופשית, הייתה להוציא את האמנות מהמוזיאונים ומהגלריות למפגש בלתי אמצעי בין אמנות ישראלית עכשווית לבין הקהל הרחב. מוזיאונים וגלריות, ביניהם מוזיאון ישראל, מוזיאון הרצליה, המשכן לאמנות עין חרוד, אמנות לעם והמרכז הישראלי לאמנות דיגיטלית בחולון הציגו עבודות בפסטיבל. בין אוצרי האירוע היו רותי דירקטור, דורון רבינא, טל בן צבי ואורי דסאו. בשנה הראשונה שלו עורר הפסטיבל ביקורת רבה מצד אנשים מעולם האמנות, שהתלוננו על חוסר בתיחום הברור בין היצירות ה"אמנות הגבוהה" שהוצגו בתוך המבנה. בשנה השנייה היה בידול ברור בינם לבין העבודות שבתערוכה, עקב הביקורת. באתר הוצבו דוכני שתייה ומזון, מה שעורר ביקורת על רמת המסחריות שגברה במובנים רבים על רמת התרבות שהתיימר לספק האירוע. האמנות יוצאת לרחוב, באתר הארץ, 19 בספטמבר 2002 דנה גילרמן, פסטיבל "אמנות הארץ" השני בסוכות בתחנת רידינג בת"א, באתר הארץ, 16 בספטמבר 2003 ערן אלדר‏, פסטיבל 'אמנות הארץ' 2004, באתר וואלה, 4 באוקטובר 2004 דנה גילרמן, דבר המבקרת, באתר הארץ, 27 בספטמבר 2004 פסטיבל "אמנות הארץ 2005", באתר וואלה, 17 באוקטובר 2005 פסטיבל האמנות הגדול בישראל באתר ערוץ 7, 27 בספטמבר 2006 נפתח פסטיבל "אמנות הארץ", באתר ynet, 30 בספטמבר 2007
הנרי דלוניי

הנרי דלוניי (בצרפתית: Henri Delaunay;‏ 15 ביוני 1883 – 9 בנובמבר 1955) היה מנהל כדורגל צרפתי אשר כיהן בתפקידים בכירים בהתאחדות הצרפתית, פיפ"א ואופ"א, הוגה גביע העולם, אליפות אירופה וגביע אירופה לאלופות, ואשר על שמו נקרא גביע אליפות אירופה. דלוניי נולד בפריז שבצרפת ושיחק בצעירותו בקבוצת כדורגל בעיר הולדתו ובהמשך היה שופט כדורגל, אך פרש עקב פציעה במהלך משחק כדורגל כאשר כדור פגע בפניו והוא בלע את המשרוקית ושבר את שיניו. ב-1905 החל את דרכו כעסקן ספורט כאשר מונה לתפקיד נשיא קבוצת הכדורגל בה שיחק בעבר ובהמשך מונה למזכיר הכללי של הוועדה האינטר-פדרלית הצרפתית (CFI). כאשר התאחדות הכדורגל הצרפתית הוקמה והחליפה את ה-CFI ב-1919, מונה למזכיר הכללי של ההתאחדות החדשה. דלוניי כיהן בדירקטוריון פיפ"א מ-1924 עד 1928, והיה מחלוצי הרעיון להקמת תחרות גביע העולם בכדורגל יחד עם נשיא פיפ"א ז'יל רימה, ודחף להקמת אליפות אירופה בכדורגל וגביע אירופה לאלופות כבר ב-1927, ועל שמו נקרא הגביע באליפות אירופה. הוא היה ממייסדי אופ"א וכיהן כמזכיר הכללי של הארגון מיום הקמתו ב-15 ביוני 1954 עד יום פטירתו ב-9 בנובמבר 1955. בנו פייר דלוניי ירש את תפקידו כמזכיר הכללי לאחר מותו. מדיה וקבצים בנושא הנרי דלוניי בוויקישיתוף
Wake Me Up Before You Go-Go

Wake Me Up Before You Go-Go הוא שיר של הצמד האנגלי !Wham, יצא לאור לראשונה כסינגל בבריטניה ב-14 במאי 1984. הפך ללהיט הראשון שלהם בבריטניה ובארצות הברית. הוא נכתב והופק על ידי ג'ורג' מייקל. הסינגל הגיע למעמד של פלטינה בארצות הברית, שהנציח באותה עת מכירות של למעלה משני מיליון עותקים. בקליפ מופיעים מייקל ורידגלי לבושים בחולצות "אוברסייז" שנוצרו על ידי קתרין המנט, והתחילו שיגעון בסדרת "VH1 I Love the 80s" משנת 2002. השיר דורג במקום ה-28 במאה השירים הגדולים ביותר בשנות ה-80 של VH1. ההשראה של מייקל לשיר הייתה פתק שאנדרו רידג'לי השאיר להוריו, הוא התכוון לכתוב "wake me up before you go" (תעיר אותי כשאתה הולך), אבל הוא כתב בטעות פעמיים "up", אז רידג'לי החליט לכתוב פעמיים "go" בכוונה וכך נוצר שם השיר. בשנת 1984 ג'ורג' מייקל דיבר על השיר ואמר: "רק רציתי להכין תקליט פופ אנרגטי באמת שהיה בו את כל האלמנטים הטובים ביותר בתקליטי שנות החמישים והשישים, בשילוב עם הגישה שלנו, שהיא ללא ספק אופטימית יותר וצעירה הרבה יותר מאותם תקליטים. זה אחד מאותם סינגלים שנוצרים מההשפעות האישיות שלך; זה מזכיר לי כל כך הרבה תקליטים שונים שלא הצלחתי ממש לפרוץ אותם. עשיתי דוגמה בבית שפשוט היה בה צליל בס ושירה. בדרך כלל אני כותב את התקליט בראש; אני יודע מה יהיו כל החלקים ואני שר אותם לכל המוזיקאים שלנו. וזה היה נהדר. ... למעשה עשינו זאת כחזרה. השתמשנו ב-LinnDrum מכיוון שהמתופף איחר, וזה היה שיר כל כך טוב ששמרנו עליו" השיר נכנס למצעד הסינגלים בבריטניה במקום הרביעי וטיפס למקום הראשון שבעה ימים לאחר מכן ונשאר שם שבועיים. השיר עלה גם לראש ה-בילבורד הוט 100 בארצות הברית, כשהוא מחזיק במקום הראשון במשך שלושה שבועות. השרוול הבריטי עוצב על ידי פיטר סאוויל, עם צילום על ידי טרבור קי. את הקליפ לשיר ביים אנדי מוראהן. הוא מציג את הלהקה שמופיעה עבור קהל של בני נוער בעיקר באקדמיה בריקסטון בדרום לונדון. הלהקה לבשה עיצובים של חולצת טריקו של קתרין המנט בה נכתב "CHOOSE LIFE".[דרוש מקור] מידע על היצירה "Wake Me Up Before You Go-Go" באתר מיוזיק בריינז גרסאות נוספות ל"Wake Me Up Before You Go-Go" באתר SecondHandSongs Trzcinski, Matthew (14 במאי 2023). "An Awful Song Kept Prince's 'Purple Rain' From Hitting No. 1". Showbiz Cheat Sheet. נבדק ב-14 במאי 2023. ...[a] bubblegum pop single stopped it from topping the Billboard Hot 100. {{cite web}}: (עזרה) "Record News". London, England: IPC Media. 5 במאי 1984. p. 36. {{cite news}}: (עזרה) Kraszewski, Jon (2017). Reality TV. Taylor & Francis. p. 127. "VH1: 100 Greatest Songs of the 80's". Rock on the Net. נבדק ב-6 בפברואר 2017. {{cite web}}: (עזרה) "Sleeve designed by Peter Saville: Sleeves 1982-1984". Petersaville.info. אורכב מ-המקור ב-21 במאי 2013. נבדק ב-29 במרץ 2014. {{cite web}}: (עזרה) The 500 Best Pop Songs (Nos. 500-301): Staff List, בילבורד, ‏17 באוקטובר 2023 (באנגלית אמריקאית) Garcia, Alex S. "mvdbase.com - Wham! - "Wake me up before you go-go [version 1: concept]"". Music Video DataBase. נבדק ב-29 באוקטובר 2015. {{cite web}}: (עזרה)
סמל העיר צפת

סמל העיר צפת הוא סמלה הרשמי של העיר צפת והעירייה אשר אומץ ב-1958. הסמל מורכב ממלבן בעל ציצה בצורה המשווה לסמל צורה של ספר תורה ספרדי. גוף הסמל מחולק לריבועים באמצעות קווים כפולים, בתוך הריבועים ציורים של ענף זית, לוח צבעים, ציפור וגלים. בראש הסמל מופיע השם "צפת" בצהוב, ומעליו קישוטי תורה בצורת פרי רימון. הצבע השולט בסמל הוא כחול כהה. לעיתים מופיע הסמל כשענף הזית ולוח הצבעים מופיעים בצבע, ולעיתים כשרק לוח הצבעים מופיע בצבע. צורת הסמל כספר תורה מסמלת את היסטורית העיר כמרכז תורני משמעותי ואחת מארבע ערי הקודש. הסמלים על גבי הסמל נועדו לסמל את ייחודיות העיר ואת מיקומה הגאוגרפי: קישוטי הרימון - נועדו ליצור את צורת ספר התורה אבל גם מהווים סמל לאמונה ומעשים טובים. היונה - מסמל את הר מירון שהעיר צופה אליו. הגלים - מסמלים את ים כנרת שהעיר צופה אליו. ענף הזית - מסמל את עצי הזית שמאפיינים את אזור הגליל ואת זמן הזית הגלילי שהיה בשימוש בבית המקדש. לוח הצבעים - מסמל את יופייה של העיר ואת קריית האמנים שבה. סמל זה הונצח על בול של דואר ישראל שהונפק ב-2 בפברואר 1966 בערך נקוב של 0.37 ל"י בעיצוב האחים שמיר. מדיה וקבצים בנושא סמל העיר צפת בוויקישיתוף דגל העיר צפת, באתר דגלי העולם (באנגלית) הבול באתר התאחדות בולאי ישראל ערך זה הוא קצרמר בנושא סמלים ובנושא ישראל. אתם מוזמנים לתרום לוויקיפדיה ולהרחיב אותו.
אלכסיי פוקושבסקי

אלכסיי פוקושבסקי (בסרבית: Aleksej Pokuševski, ביוונית: Αλεξέι Ποκουσέβσκι; נולד ב-26 בדצמבר 2001) הוא כדורסלן סרבי, בעל אזרחות יוונית, המשחק בקבוצת פרטיזן בלגד המשחקת בליגת העל הסרבית בכדורסל וביורוליג הוריו של פוקושבסקי הם אזרחי קוסובו, אשר היגרו לבלגרד שבסרביה בשנת 1999, בעקבות מלחמת קוסובו. לאחר לידתו של אלכסיי, עברה המשפחה להתגורר בעיר נובי סאד. בשנת 2015, בגיל 13, החל לשחק בקבוצת הנוער של מועדון אולימפיאקוס היווני, ומכיוון ששיחק בליגה יוונית מקצועית לפני גיל 14, זכה לאזרחות יוונית. בשנת 2018, לקראת טורניר גביע העולם בכדורסל עד גיל 17, בחר לייצג את נבחרת סרביה, ובכך ויתר למעשה על כל השתתפות עתידית במדי נבחרות יוון. באותה שנה השתתף במחנה "כדורסל ללא גבולות" האירופי שהתקיים בבלגרד, ובשנת 2019 השתתף ב"משחק האולסטאר" של הטורניר הבינלאומי אשר נערך בשארלוט, ארצות הברית. בעונת 2018/2019 שיחק לסירוגין עבור קבוצת הבוגרים של אולימפיאקוס מליגת העל היוונית, ועבור קבוצת הבת שלה מהליגה היוונית השנייה ("ליגת A2"). ב-19 במרץ 2019 השתתף במשחק היורוליג הראשון שלו, בין אולימפיאקוס לבאיירן מינכן, ובכך הפך לשחקן הצעיר ביותר בתולדות המועדון אשר משחק ביורוליג – בגיל 17 שנים ו-83 ימים. בעונה העוקבת הפך לשחקן רוטציה קבוע בקבוצת הבת של המועדון, ורשם ממוצעים של 10.8 נקודות ו-7.9 ריבאונדים למשחק בליגת A2. לאורך שתי עונותיו עם אולימפיאקוס ביורוליג שותף בשלושה משחקים בלבד, במשך כ-8 דקות בסך הכול. בדראפט ה-NBA‏ 2020 נבחר פוקושבסקי בבחירה ה-17 על ידי מינסוטה טימברוולבס, ומיד הועבר בטרייד לאוקלהומה סיטי ת'אנדר. פרופיל, באתר Basketball-Reference פרופיל, באתר eurobasket פרופיל, באתר ליגת ה-NBA פרופיל, באתר ESPN פרופיל, באתר היורוליג רשימת המשתתפים בכדורסל ללא גבולות האירופי, 2018, באתר ה-NBA,‏ 14 באוגוסט 2018 רשימת המשתתפים בכדורסל ללא גבולות הבינלאומי, 2019, באתר ה-NBA,‏ 12 בפברואר 2019 פוקושבסקי הופך לשחקן הצעיר בתולדות אולימפיאקוס ביורוליג, באתר eurohoops.net,‏ 19 במרץ 2019 סטטיסטיקות הקריירה של פוקושבסקי, באתר היורוליג הת'אנדר מצרפים את פוקושבסקי וג'ונסון, באתר הקבוצה, 20 בנובמבר 2020
יאנוש המרשלג

יאנוש המרשלג (בהונגרית: Hammerschlag János, פראג, 10 בדצמבר 1885 – בודפשט, 21 במאי 1954) היה נגן עוגב וצ'מבלו, היסטוריון ומבקר מוזיקה, מלחין, מרצה באקדמיה, יהודי-הונגרי יליד צ'כיה (אז האימפריה האוסטרו-הונגרית). יאנוש המרשלג נולד למשפחה יהודית, בן ליואכים המרשלג, סוחר עצים יליד קולין (Kolín) בבוהמיה, ולאירנה צ'ונגרדי ילידת בודפשט. הוא למד באקדמיה למוזיקה ע"ש פרנץ ליסט בבודפשט, שם קיבל תואר בעוגב (אורגן). הוא היה תלמידו של יאנוש קוסלר ושל דז'ה אנטלפי-ז'ירוש. הוא כתב ביקורות מוזיקה מאז 1912, לאחר שהיה מבקר המוזיקה של העיתון פסטר לויד ואחר כך של כתב העת הספרותי-אמנותי ניוגט במשך כמה שנים. מספטמבר 1919 ועד מותו, בהפסקות קצרות, היה מורה במוסד האקדמי למוזיקה "מוזיקה לאומית", ומשנת 1947 עד 1949 היה מנהל המוסד. בשנת 1920 ארגן אנסמבל למוזיקה קאמרית, ממנו הוקמה בשנת 1923 אגודת מוטט ומדריגל (Motett- és Madrigáltársulat). הוא היה היועץ והמנצח המוזיקלי של האגודה. הוא היה אנין טעם מצוין במוזיקה ישנה יותר. עסק בעיקר בסוגיות של סגנון והיסטוריה של ביצועים. נפטר ב־21 במאי 1954 בבודפשט. קברו נמצא בבית הקברות היהודי פרקשרט בבודפשט (חלקה: D / 1, שורה: 2, קבר: 9). יצירות לפסנתר ולעוגב, קנטטת מזמורים ( דוד ושלמה, 1945) באך (בודפשט, 1926) Der weltliche Charakter ב-Bachs Orgelwerken (Bach-Probleme, 1950) Wenn Bach ein Tagebuch geführt hätte ... (בודפשט, 1955, בעברית: לו יוהאן סבפסטיאן באך היה כותב יומן. 1958) מאמר מאת יאנוש המרשלג על אמנותו של באך פורסם בניוגט (כתב עת) בשנת 1925(בהונגרית) מאמר של יאנוש המרשלג על בטהובן בכתב העת ניוגט ב-1915 (בהונגרית) לקסיקון ביוגרפי הונגרי פורטל היסטורי של תקופת העבר A Short History of Harpsichord Playing in Hungary יאנוש המרשלג (באנגלית) Grove Music Online יאנוש המרשלג (באנגלית) encyclopedia.com יאנוש המרשלג (באנגלית) MUSICALICS יאנוש המרשלג (בצרפתית) Hammerschlag János ספר: לו י.ס. באך היה כותב ספר (בהונגרית)
סרגיי צ'רפנין

סרגיי אלכסנדרוביץ' צֶ'רֶפְּנין (ברוסית: Серге́й Александрович Черепнин; נולד ב-2 בפברואר 1941) הוא מלחין ובונה כלי נגינה אלקטרוניים צרפתי-אמריקאי, ממוצא רוסי-סיני. צ'רפנין נודע ביצירת הסרגיי מודולר סינתיסייזר. סרגיי צ'רפנין נולד באיסי-לה-מולינה, סמוך לפריז, בנו של המלחין אלכסנדר צ'רפנין ונכדו של המלחין ניקולאי צ'רפנין. אמו הייתה הפסנתרנית סינית לי הסיין מינג. סרגיי החל את לימודי ההרמוניה אצל נדיה בולאנז'ה ומ-1958 עד 1963 למד באוניברסיטת הרווארד אצל לאון קירשנר ובילי ג'ים לייטון. הוא התאזרח בארצות הברית בשנת 1960. ב-1961 למד בסמינר הקיץ למוזיקה חדשה בדרמשטאדט אצל לואיג'י נונו. בהמשך למד באירופה אצל פייר בולז, הרברט איימרט וקרלהיינץ שטוקהאוזן. מ-1968 עד 1970 השתתף בתוכנית האינטרמדיה באוניברסיטת ניו יורק כמדריך ב"קאל-ארטס" בהנחיית מורטון סובוטניק, נחשף סרגיי לכמה מן הסינתיסייזריים המודולריים המוקדמים שעיצב דון בוצ'לה. סביבה זו הוליכה את סרגיי לפתח מערכת סינתיסייזר מודולרית הקרויה על שמו, "סרגיי מודולר". כלים אלקטרוניים יוצרו על ידי החברה שלו, "סרגיי מודולר מיוזיק סיסטמס", שנוסדה באופן רשמי בשנת 1974 ושכנה במקומות שונים בקליפורניה, בהם הוליווד וסן פרנסיסקו. אחרי סגירת החברה ב-1986, חזר סרגיי לצרפת. מאז 2018 חזר סרגיי לעסוק בסינתזה מודולרית, לאחר שמונה כ"אחראי ראשי לחדשנות" בחברה גרמנית, המתמקדת בעיקר בבנייה מחודשת של "סרגיי מודולר" תוך שימוש בטכניקות ייצור מודרניות. אחיו של סרגיי, איוואן צ'רפנין, היה גם הוא מלחין בעל-שם, וגם בניו של איוואן, סטפאן (נולד ב-1977) וסרגיי (נולד ב-1981) עוסקים בהלחנה. רשימת יצירות נבחרות: "אינוונציות", לפסנתר (1960) שלישיית פסנתר (1960) שלישיית מיתרים (1960) רביעיית מיתרים (1961) "קדיש" (טקסט מאת אלן גינסברג, לקריין, חליל, אבוב, קלרינט, כינור, פסנתר, שני כלי הקשה (1962) "בסים ממוספרים", ל-7–77 כלים (1964) "קטע הבוקר שאחרי" לסקסופון ופסנתר (1966) "שני סרטי הקלטה (רקע לג'וזפה II-I)" לסרט הקלטה של 4 רצועות (1966) "עוד שני סרטי הקלטה (חיבור וחיסור)" לסרט הקלטה של 2 רצועות (1966) "יום שקט אצל באך", לכלי סולו וסרט הקלטה (1967) "חתיכת עץ" קטע מולטי-מדיה לנגנים ושחקנים (1967) "חתיכת עץ עם אשה בוכה", קטע מולטי-מדיה לנגנים, נשים, פועלי במה וסרט הקלטה (1967) "סרט", לכלי נגינה של האחים באשה, כלי נגינה מסורתיים, מכונות הקלטה, הגברה בארבעה ערוצים, וסתי צליל טבעתיים, תיאטרון, במה ותאורה (1967) לאילונה קאבוש, לפסנתר (1968) מוזיקת מוות מוחלט", לסקסופון מוגבר והרכב קאמרי (1968) "כובע לג'וזף בויס", לשחקן וסרט הקלטה (1968) "Paysages électroniques" פסקול סרט (1977) "Samba in Aviary", פסקול סרט (1978) סרגיי צ'רפנין, באתר AllMusic (באנגלית) סרגיי צ'רפנין, באתר MusicBrainz (באנגלית) סרגיי צ'רפנין, באתר Discogs (באנגלית) ראיון עם סרגיי צ'רפנין פְריז/תצוגה של סרגיי צ'רפנין